# DJ Yella

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

DJ Yella הוא כינויו של אנטואן קראבי (נולד ב-11 בדצמבר 1967 בקומפטון, לוס אנג'לס), הדיג'יי של להקת ה-World Class Wreckin' Cru ויותר מאוחר של להקת הראפ המצליחה N.W.A. הוא שאל את שמו ממועדון ה"טום טום" - מר.יאלוו.

## [עריכה] תחילת הקריירה

ב-1983 פגש קראבי את אנדרה יאנג, המוכר יותר כד"ר דרה, והשניים הפכו לחברים. קראבי ידע לנגן בתופים והיה מושפע מתקליטנים כמו DJ גרנדמאסטר פלאש. יחד עם בעל מועדון ריקודים ברובע קומפטון - לונזו ועוד חבר של יאנג בשם קלי-אנ-טל, הקימו השלושה את להקת ה-World Class Wreckin' Cru שניגנה אולד סקול ראפ ומוזיקת טכנו. בשנת 1986 הלהקה התפרקה בשל בעיות פיננסיות ויאנג התחיל לדבר עם חברו מבית הספר Eazy-E על הקמת להקה חדשה בזכות הכסף שצבר Eazy מסמים ופשע.

## [עריכה] הקריירה ב-N.W.A

ד"ר דרה, Eazy-E ועוד חבר בשם אייס קיוב שהגיע מלהקה קטנה בשם C.I.A וצורף בשל כישרונו לכתיבת שירים, החליטו להקים להקה ומאוחר יותר צירפו גם את קראבי שיעבוד על מנגינה לשיר של קיוב הנקרא "Boyz-n-The Hood". הלהקה, שטרם בחרה שם, צירפה אליה גם את הראפר The D.O.C. שהתפרסם כחבר בלהקת הראפ הקטנה והמצליחה מטקסס, The Fila Fresh Crew. לבסוף הוחלט לקרוא ללהקה N.W.A וב-1987 הם הוציאו אלבום בשם N.W.A And The Posse שלא הצליח להפוך ללהיט. יותר מאוחר צורף ללהקה MC Ren. קראבי התחיל לפתח קשרי חברות חזקים עם אריק רייט.

ב1988-1989 הלהקה הצליחה מאוד עם האלבומים Straight Outta Compton, שנחשב לאחד מאלבומי הראפ הטובים ביותר של כל הזמנים, ו-Eazy-Duz-It של Eazy-E. קראבי לא היה דמות בולטת בלהקה והוזכר בשירים רק כאחד שמתחיל קצבים שונים של מוזיקה. באוגוסט 1991 התפרקה הלהקה בשל בעיות פיננסיות וכל אחד הלך לדרכו.

## [עריכה] הימים שאחרי הלהקה

ב-1992, בזמן שמרבית חברי להקתו לשעבר פתחו בקריירות ראפ מצליחות, נהיה קראבי במאי סרטים פורנוגרפיים. ב-1995 מת Eazy-E מאיידס וקראבי היה היחיד מחברי הלהקה שהגיע ללווייתו. ב-1996 הוציא קראבי את אלבומו הראשון, One Mo Nigga To Go, שהוקדש ל-Eazy-E. מאז נפסקה לחלוטין הקריירה המוזיקלית שלו והוא ממשיך לביים סרטים פורנוגרפיים.

מקור: http://he.wikipedia.org../../../d/j/_/DJ_Yella_2a98.html

קטגוריה: ראפרים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Svenska